ໂຈນທະເລໂຊມາເລຍ ປ່ອຍເຮືອບັນທຸກສານເຄມີ ຂອງສິງກະໂປ
ໂຈນທະເລໂຊມາເລຍ ປ່ອຍເຮືອບັນທຸກສານເຄມີ ທີ່ຖືກຈີ້ ຂອງສິງກະໂປ ພ້ອມດ້ວຍລູກເຮືອທັງໝົດ ຍົກເວັ້ນຊາວເກົາຫຼີໃຕ້
ພວກໂຈນທະເລໂຊມາເລຍໄດ້ປ່ອຍເຮືອບິນທຸກສານເຄມີລຳນຶ່ງທີ່ຖືກຈີ້ຂອງສິງກະໂປ ແຕ່ຍັງ ສືບຕໍ່ກັກໂຕພວກລູກເຮືອຊາວເກົາຫຼີໃຕ້ໄວ້ເປັນໂຕປະກັນ ບໍລິສັດ Glory Ship Management ທີ່ມີສຳນັກງານຢູ່ສິງກະໂປຊຶ່ງເປັນເຈົ້າຂອງເຮືອລຳ ນີ້ກ່າວໃນວັນພະຫັດມື້ນີ້ວ່າ ພວກໂຈນທະເລສັນຍາໄວ້ວ່າຈະປ່ອຍລູກເຮືອ 25 ຄົນແຕ່ໄດ້ ນຳເອົາໂຕພວກລູກເຮືອທີ່ຍັງເຫຼືອ 4 ຄົນຂຶ້ນໄປເທິງແຄມຝັ່ງໃນນາທີສຸດທ້າຍ ບໍລິສັດດັ່ງກ່າວເວົ້າວ່າ ພວກລູກເຮືອທີ່ຖືກປ່ອຍແມ່ນມີສຸຂະພາບແຂງແຮງດີແລະຕົນກຳລັງ ດຳເນີນງານເພື່ອໃຫ້ມີການປ່ອຍໂຕປະກັນທີ່ຍັງກັກໂຕໄວ້ຢູ່ ພວກໂຈນທະເລໄດ້ຢຶດເຮືອບັນທຸກສານເຄມີລຳນີ້ ຢູ່ນອກແຄມຝັ່ງທະເລຂອງທະວີບອາຟຣິ ກາໃນເດືອນເມສາຜ່ານມາຂະນະທີ່ເຮືອລຳດັ່ງກ່າວເດີນທາງແຕ່ອິນໂດເນເຊຍໄປຍັງປະເທດ ເຄັນຢາ ພວກລູກເຮືອນອກເໜືອໄປຈາກຊາວເກົາຫຼີໃຕ້ 4 ຄົນແລ້ວແມ່ນຍັງປະກອບດ້ວຍຊາວອິນ ໂດເນເຊຍ 13 ຄົນ ຊາວຈີນ 5 ຄົນແລະຊາວມຽນມາ 3 ຄົນ ກະຊວງການຕ່າງປະເທດເກົາຫຼີໃຕ້ ກ່າວວ່າ ຕົນກໍພວມດຳເນີນງານຄືກັນເພື່ອໃຫ້ໂຕປະ ກັນທີ່ຍັງຖືກກັກໂຕໄວ້ນັ້ນ ຖືກປ່ອຍເປັນອິດສະຫຼະ ແຕ່ກໍກ່າວຢໍ້າວ່າ ທ່າທີຂອງຕົນແມ່ນ ບໍ່ເຈລະຈາກັບພວກໂຈນທະເລ